Үҙенең бажаһы Яков Борисович Твердышев һәм уның ағаһы Иван менән 15 металлургия предприятиеларына эйә була, шул иҫәптән Воскресенка (1745 йылда төҙөлгән), Преображенск (1750), Богоявлен (1752), Архангел (1753), Ҡатау-Ивановка (1754), Верхотор (1757), Усть-Ҡатау (1758), Покровка (1759), Эҫем (1761), Йүрүҙән-Ивановка (1762) һәм Белорет (1767). Был заводтарҙа алтмышынсы йылдар аҙағыxa0— XVIII быуаттың башында Рәсәйҙең 22-23xa0% баҡыр һәм 12-13xa0% тимере иретелә. Мясниковтың туранан-тура ҡарамағында суйын иретеү һәм тимер яһау предприятиелары була. Бынан тыш, Мясников Сембер наместниклығында буҫтау фабрикаларына һәм тирмәндәргә хужа була.